
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10Pm/1/2025 8725200129 19. 06. 2026 JUDr. František Krasňan ECLI:SK:OSPP:2026:8725200129.2
Uznesenie Okresný súd Poprad vo veci A. B., nar. XX.XX.XXXX, trvale bytom C. XXXX/XX, XXX XX D., zast. procesným opatrovníkom: A. E. F., vyššia súdny úradníčka Okresného súdu Poprad, v konaní začatom na návrh: G. H., nar. XX.XX.XXXX, trvale bytom I. J. D. XXX/XXX, XXX XX I. K., v konaní o návrhu na vyhlásenie za mŕtveho, takto rozhodol: I. Súd konanie
zastavuje.
II. Žiaden z účastníkov nemá nárok na náhradu trov konania. odôvodnenie: 1. Tunajšiemu súdu bol dňa 14.01.2025 doručený návrh navrhovateľky G. H., dcéry A. B., ktorá žiadala, aby súd vyhlásil za mŕtveho jej otca A. B. a za dátum jeho úmrtia považoval deň XX.XX.XXXX. Svoj návrh odôvodnila tým, že jej otec odišiel v r. 1997 pracovať do Českej republiky, zo spoločnej domácnosti s jej matkou odišiel v r. 2003. Od r. 2012 nebol s nikým z rodiny v žiadnom kontakte, jediná stopa pochádza r. 2015 a to článok zo Zlínskeho denníka zo dňa 04.06.2015. V r. 2023 bolo manželstvo jej rodičov rozvedené bez prítomnosti otca, keďže ani pátranie na príslušných úradoch v Českej republike nebolo úspešné a aktuálne bydlisko otca sa nepodarilo zistiť. 2. Podľa § 224 ods. 1 Civilného mimosporového poriadku (ďalej len CMP), ak je isté, že fyzická osoba nežije, súd vyhlási fyzickú osobu za mŕtvu. 3. Podľa § 223 ods. 2 CMP, ak súd zistí, že nie sú splnené predpoklady na vyhlásenie za mŕtveho, uznesením konanie zastaví. 4. Uznesenie o zastavení konania pre neexistenciu predpokladov pre vyhlásenie fyzickej osoby za mŕtvu je z procesného hľadiska špecifickým rozhodnutím. Na jednej strane ho treba vnímať ako rozhodnutie procesné, súd ním zastavuje konanie, na strane druhej súd rozhoduje o skutkových okolnostiach vyplývajúcich z hmotného práva, teda prejednáva aj vec samu. Uvedené smeruje k tomu, že toto uznesenie má aj povahu meritórneho rozhodnutia. 5. Súd po preskúmaní návrhu navrhovateľky konanie o vyhlásenie za mŕtveho v zmysle § 223 ods. 2 CMP zastavil, nakoľko s ohľadom na všetky okolnosti nebolo možné jednoznačne usúdiť, že osoba už nežije, nebola dokonca preukázaná ani nezvestnosť fyzickej osoby ani jej potencionálna smrť vzhľadom na vek alebo určitú okolnosť, ktorá by verifikovala danú skutočnosť. 6. S poukazom na vyššie uvedené skutočnosti a citované zákonné ustanovenia súd konanie zastavil. 7. O trovách konania súd rozhodol podľa § 52 CMP. Poučenie:
Proti tomuto uzneseniu odvolanie nie je prípustné, pretože účastníci konania sa tohto práva po vyhlásení uznesenia vzdali písomne do zápisnice o pojednávaní (§ 368 CSP).

